સીબીઆઈના સૂત્રોના કહેવા મુજબ માલ્યા વિરૂદ્ધ તપાસ પ્રારંભિક તબક્કામાં હતી. એજન્સી એ વખતે ૯૦૦ કરોડ રૂપિયાના લોન ડીફોલ્ટરના મામલામાં આઈડીબીઆઈ પાસેથી દસ્તાવેજો એકત્રીત કરતી હતી. સીબીઆઈનું કહેવુ છે કે નવેમ્બર ૨૦૧૫ના અંતિમ સપ્તાહમાં માલ્યા વિરૂદ્ધ એક નવુ એલઓસી જારી કરાવ્યુ હતુ જેમાં દેશભરના તમામ રેકોર્ડને માલ્યા આવે તો તેની સૂચના આપવા કહેવાયુ હતું. આ સરકયુલર જારી થતા જ અગાઉ માલ્યાની ધરપકડ કરવાવાળો સરકયુલર રદ્દ થઈ ગયો હતો. બ્યુરો ઓફ ઈમીગ્રેશન ત્યાં સુધી કોઈ વ્યકિતની ધરપકડ કે વિમાનમાં બેસવાથી રોકતુ નથી કે જ્યાં સુધી તેને સરકયુલરમાં આવુ ન જણાવાઈ.